
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1140497/1089/0006Α (1) 

Έναρξη λειτουργίας της ΔΟΥ Λιμένα Χερσονήσου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/89 «Αναμόρφωση Φορο¬ 
λογίας Εισοδήματος και άλλες διατάξεις» (ΦΕΚ 2/Α), και 

β) Του Π.Δ/τος 39/1993 «Αντικατάσταση διατάξεων 
του Π. Δ/τος 551/88 Οργανισμός Νομαρχιών (Οργάνωση 
Οικονομικών Υπηρεσιών) (ΦΕΚ 14/Α>. 

2. Την αριθ. 1077971/573/0006Α/8.6.1993 (ΦΕΚ 
437/Β) απόφασή μας. 

3. Την αριθ. Γ.Υ. 5246/14.10.93 (ΦΕΚ 829/Β) κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

4. Την ανάγκη αναστολής του χρόνου έξαρξης λειτουρ¬ 
γίας ορισμένων Υπηρεσιών λόγω αντικειμενικών δυσχε- 
ρειών, αποφασίζουμε: 

1. Ορίζουμε την έναρξη λειτουργίας από 1.4.1994 της 
Δημόσιας Οικονομικής Υπηρεσίας (Δ.Ο.Υ.) Λιμένα Χερ¬ 
σονήσου που συστάθηκε με το Π.Δ. 39/1993. 

2. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1993 

Ο ΥΦΥΠΟΥΡΓΟΙ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. 1140496/1090/0006Α (2) 

Έναρξη λειτουργίας των Τοπικών Γραφείων Τυμπακίου 
και Καστελιού Πεδιάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

- Έχοντας υπόψη: 

1. Τις διατάξεις: 

α) Του άρθρου 32 του Ν. 1828/89 «Αναμόρφωση Φορο¬ 
λογίας Εισοδήματος και άλλες διατάξεις (ΦΕΚ 2/Α)», και 

β) Του Π. Δ/τος 39/1993 «Αντικατάσταση διατάξεων 

του Π. Δ/τος 551 /88 «Οργανισμός Νομαρχιών (Οργάνωση 
Οικονομικών Υπηρεσιών) (ΦΕΚ 14/Α>. 

2. Την αριθ. 1077971 /573/0006Α/8.6.1993 (ΦΕΚ 
437/Β ) απόφασή μας. 

3. Την αριθ. Γ.Υ. 5246/14.10.93 (ΦΕΚ 829/Β') κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

4. Την ανάγκη αναστολής του χρόνου έξαρξης λειτουρ¬ 
γίας ορισμένων Υπηρεσιών λόγω αντικειμενικών δυσχε- 
ρειών, αποφασίζουμε: 

1. Ορίζουμε την έναρξη λειτουργίας από 1.1.1995 των 
Τοπικών Γραφείων Τυμπακίου και Καστελιού Πεδιάδος 
που συνεστήθησαν με το Π.Δ. 39/1993. 

2. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1993 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-+- 

Αριθ. Φ.317/44 (3) 

Τροποποίηση της 1003656/90/0017/10.1.1989 απόφα¬ 
σης Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις του άρθρου 6 του Ν. 363/76 «περί διαρ- 
ρυθμίσεως των επί των αυτοκινήτων ιδιωτικής χρήσης επι- 
βαλλομένων φόρων». 

2. Την αριθ. Δ. 7867/13.12.76 απόφαση του Υπουργού 
Οικονομικών «περί ελέγχου της κανονικής τιμής των εισα- 
γομένων επιβατικών αυτοκινήτων», όπως τροποποιήθηκε 
μεταγενέστερα. 

3. Το άρθρο 4 του Ν. 1573/85, με το οποίο ορίζεται, ως 
αρμόδια για τον έλεγχο της φορολογητέας αξίας των αυ¬ 
τοκινήτων εγχώριας παραγωγής, η Επιτροπή του άρθρου 6 
Ν. 363/76. 

4. Τις σχετικές διατάξεις του Ν. 1232/82 (ΦΕΚ 22/82, 
τ.Α) «Επαναφορά σε ισχύ, τροποποίηση και συμπλήρωση 
των διατάξεων του Ν.Δ. 4352/1964 και άλλες διατά¬ 
ξεις. 

5. Τις διατάξεις της παραγρ. 3 του άρθρου 3 της αριθ. 
0.208/181/82 (ΦΕΚ 214/82, τ.Β ) κοινής απόφασης των 
Υπουργών Προεδρίας της Κυβερνήσεως και Οικονομικών, 
με την οποία διατηρείται η Επιτροπή του άρθρου 6 Ν. 363/ 
76. 

6. Την αριθ. 1003656/90/0017/10.1.89 (ΦΕΚ 31/89, 
τ.Β') απόφαση του Υπουργού των Οικονομικών, με την 
οποία ανασυγκροτήθηκε η Επιτροπή του άρθρου 6 Ν. 
363/76. 

7. Τις διατάξεις του Π.Δ. 284/16.6.1988 «Οργανισμός 
του Υπουργείου Οικονομικών». 

8. Τις διατάξεις του Π.Δ. 295/9.8.93 (ΦΕΚ 131/Α ) με 
το οποίο συστήθηκε Δ/νση Ειδικών Φόρων Κατανάλωσης 
στη Γενική Δ/νση Τελωνείων και Ειδικών Φόρων Κατανά¬ 
λωσης, στην οποία περιέρχονται οι σχετικές με τη φορο¬ 
λογία των αυτοκινήτων, αρμοδιότητες της Δασμολογικής 
Διεύθυνσης. 

9. Την αριθ. Γ.Υ. 5246/14.10.1993 κοινή απόφαση του 
Πρωθυπουργού και του Υπουργού Οικονομικών «Ανάθεση 


αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 829/Β/93), αποφασίζουμε: 

1. Οι περιπτώσεις α), γ) και το τελευταίο εδάφιο της πα¬ 
ραγράφου I της αριθ. 1003656/90/0017/10.1.89 Υπουρ¬ 
γικής απόφασης, αντικαθίσταται ως εξής: 

«α) Ο Προϊστάμενος της Δ/νσης Ειδικών Φόρων Κατα¬ 
νάλωσης του Υπουργείου Οικονομικών, αναπληρούμενος 
από Προϊστάμενο Τμήματος της ίδιας Δ/νσης που δεν πα- 
ρίσταται στην αυτή συνεδρίαση ως τακτικό μέλος. 

γ) Ο Προϊστάμενος του Δ' Τμήματος Φορολογίας Αυτο¬ 
κινήτων και λοιπών προϊόντων της Δ/νσης Ειδικών Φόρων 
Κατανάλωσης του Υπουργείου Οικονομικών, αναπληρού¬ 
μενος από άλλο υπάλληλο του ίδιου Τμήματος. 

Καθήκοντα Γραμματέα της Επιτροπής του άρθρου 6 
του Ν. 363/76 εκτελεί υπάλληλος του Δ' Τμήματος της Δ/ 
νσης Ειδικών Φόρων Κατανάλωσης, που ορίζεται από το 
Διευθυντή της Υπηρεσίας αυτής». 

2. Από τις διατάξεις της παρούσας δεν προκαλείται δα¬ 
πάνη στον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 1993 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. 1132476/9094-20/0016 (4) 

Παράταση προθεσμιών καταβολής φόρου εισοδήματος, 

δόσης Σεπτεμβρίου 1993 και δεύτερης δόσης τελών 

κυκλοφορίας αυτοκινήτων έτους 1993. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1284/1982 (ΦΕΚ 
114/Α/82), με τις οποίες εξουσιοδοτείται ο Υπουργός Οι¬ 
κονομικών να παρατείνει, με αποφάσεις του, τις προθε¬ 
σμίες καταβολής των βεβαιωμένων χρεών προς το Δημό¬ 
σιο σε εξαιρετικές περιπτώσεις (σεισμοί, καθυστερημέ¬ 
νες αφίξεις μηχανογραφημένων αποδεικτικών είσπραξης 
κ.λπ.). 

2. Το γεγονός ότι πολλοί φορολογούμενοι παρέλαβαν 
εκπροθέσμως τα προεκτυπωμένα μηχανόγραφα αποδει¬ 
κτικά είσπραξης για την καταβολή του φόρου εισοδήματος 
οικονομικού έτους 1993 και τελών κυκλοφορίας αυτοκι¬ 
νήτων έτους 1993, που η προθεσμία καταβολής τους 
έληξε την 30η Σεπτεμβρίου 1993, λόγω της μεγάλης κα¬ 
θυστέρησης στην διεκπεραίωση αυτών κατά την διανομή 
τους. 

3. Την απόφασή μας αριθ. 1126550/8428-20/0016/ 
6.10.93, με την οποία εδίδετο παράταση των προθεσμιών 
καταβολής φόρου εισοδήματος, δόσης Σεπτεμβρίου 
1993 και δεύτερης δόσης τελών κυκλοφορίας αυτοκινή¬ 
των έτους 1993 και η οποία επεστράφη, χωρίς να δημο- 
σιευθεί στην Εφημερίδα της Κυβερνήσεως, λόγω αλλαγής 
του Υπουργού Οικονομικών, που είχε υπογράψει την συ¬ 
γκεκριμένη απόφαση. 

4. Την κοινή απόφαση Γ.Υ. 5246/14.10.93 του Πρωθυ¬ 
πουργού και του Υπουργού Οικονομικών (ΦΕΚ 829/Β/93) 
με την οποία εκχωρούνται αρμοδιότητες στους Υφυπουρ¬ 
γούς Οικονομικών, αποφασίζουμε: 

Παρατείνουμε, μέχρι 15 Οκτωβρίου 1993, την προθε¬ 
σμία καταβολής του φόρου εισοδήματος φυσικών προσώ¬ 
πων, βάσει αρχικών ή τροποποιητικών δηλώσεων οικονο- 

μικού έτους 1993, που έληγαν στις 30 Σεπτεμβρίου 1993, 
καθώς και της δεύτερης δόσεως τελών κυκλοφορίας αυ¬ 
τοκινήτων, που έληξε στις 30 Σεπτεμβρίου 1993. 

Η παράταση αυτή ισχύει μόνο για όσους θα καταβάλ¬ 
λουν τις οφειλές τους μέχρι την παραπάνω ημερομηνία. 

Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 9 Νοεμβρίου 1993 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
- φ - 

Αριθ. 208189 (5) 

Καθορισμός διαδικασίας και τρόπου πληρωμής των αντι¬ 
σταθμίσεων για τον τομέα «εκτάσεις» σε εφαρμογή της 
νέας Κοινής Αγροτικής Πολιτικής και του Ολοκληρωμέ¬ 
νου Συστήματος Διαχείρισης και Ελέγχου στα πλαίσια 
αυτής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/79 «περί οργάνω¬ 
σης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδας στις Ευρωπαϊκές 
Κοινότητες και ρυθμίσεως συναφών θεσμικών και οργα¬ 
νωτικών θεμάτων (ΦΕΚ 280/Α'). 

β) Του άρθρου 1 παρ. 1,2 και 3 του Ν. 1338/83 «εφαρ¬ 
μογή του Κοινοτικού Δικαίου» (ΦΕΚ 34/Α'), όπως τροπο¬ 
ποιήθηκε από το άρθρο 6 του Ν. 1440/84 «συμμετοχή της 
Ελλάδας στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητας Άνθρακος και Χάλυβος 
του Οργανισμού ΕυΠΑΤΟΜ» (ΦΕΚ 70/Α') και του άρθρου 
65 του Ν. 1892/92 (ΦΕΚ ΙΟΙ/Α'). 

γ) Του άρθρου 29Α του Ν. 1558/86 «Κυβέρνηση και Κυ¬ 
βερνητικά Όργανα» (ΦΕΚ 134/Α'), όπως αυτό προσετέθη 
με το άρθρο 27 του Ν. 2081/92 (ΦΕΚ 154/Α - ). 

2. Το Π.Δ. 402/88 «περί Οργανισμού του Υπουργείου 
Γεωργίας», αποφασίζουμε: 

Άρθρο 1 
Σκοπός. 

Με την παρούσα απόφαση καθορίζονται τα εθνικά μέ¬ 
τρα για την καταβολή των αντισταθμίσεων, στον τομέα 
«εκτάσεις», σε εφαρμογή της νέας Κοινής Αγροτικής Πο¬ 
λιτικής και του ολοκληρωμένου συστήματος διαχείρισης 
και ελέγχου, σχετικά με ορισμένα κοινοτικά καθεστώτα 
ενισχύσεων σε εκτέλεση των: 

-Καν. ΕΟΚ 1765/92 «Περί της θέσπισης καθεστώτος 
στήριξης των παραγωγών ορισμένων αροτραίων καλλιερ¬ 
γειών», καθώς και των σχετικών κανονισμών εφαρμογής 
του ανωτέρω και των τροποποιήσεών του. 

-Καν. ΕΟΚ 3508/92 του Συμβουλίου της 27ης Νοεμ¬ 
βρίου 1992 «για τη θέσπιση ενός ολοκληρωμένου συστή¬ 
ματος διαχείρισης και ελέγχου σχετικά με ορισμένα καθε¬ 
στώτα κοινοτικών ενισχύσεων». 

-Καν. ΕΟΚ 3886/92 της Επιτροπής της 23ης Δεκεμ¬ 
βρίου 1992 «για τις λεπτομέρειες εφαρμογής όσον αφορά 
τα καθεστώτα των επιδοτήσεων που προβλέπονταν από 


τον Καν. ΕΟΚ 805/68 του Συμβουλίου και την κατάργηση 
των Κανονισμών 1244/82 και 719/89. 

-Καν. ΕΟΚ 3887/92 της Επιτροπής της 23ης Δεκεμ¬ 
βρίου 1992 «για τις λεπτομέρειες εφαρμογής του ολοκλη¬ 
ρωμένου συστήματος διαχείρισης και ελέγχου σχετικά με 
ορισμένα καθεστώτα κοινοτικών ενισχύσεων». 

-Καν. ΕΟΚ 334/93 της Επιτροπής της 15ης Φεβρουά¬ 
ριου 1993 για τις λεπτομέρειες κανόνων σχετικά με την 
χρησιμοποίηση των γαιών των ευρισκομένων υπό καθε¬ 
στώς προσωρινής παύσης καλλιέργειας για την παραγωγή 
πρώτων υλών που χρησιμοποιούνται κατά την παρασκευή, 
στην Κοινότητα, προϊόντων προοριζομένων κατ’ αρχήν για 
άλλους σκοπούς εκτός της κατανάλωσης από τον άν¬ 
θρωπο ή τα ζώα. 

-Καν. ΕΟΚ 1113/93 της Επιτροπής της 6ης Μαΐου 
1003 για την θέσπιση των ειδικών κανόνων σχετικά με τις 
αντισταθμιστικές πληρωμές για ορισμένες αρόσιμες αρ- 
δευόμενες καλλιέργειες. 

Άρθρο 2 

Δικαιολογητικά για την καταβολή 
των αντισταθμίσεων. 

1. Οι Διευθύνσεις Γεωργίας μετά την διεξαγωγή των 
ελέγχων και την καταγραφή των στοιχείων των αιτήσεων, 
προβαίνουν στην έκδοση των σχετικών αναλυτικών και συ¬ 
γκεντρωτικών καταστάσεων, που προβλέπονται από τα 
συναφή μηχανογραφικά προγράμματα. 

2. Η αναλυτική κατάσταση πληρωμής θα εκδίδεται κατά 
Δήμο ή Κοινότητα, όπου υποβλήθηκαν οι αιτήσεις και θα 
περιλαμβάνει, τουλάχιστον, τα εξής: 

-πλήρη στοιχεία του παραγωγού 
-τις επιλέξιμες εκτάσεις κατά κατηγορία χρήσεως 
-στήλες για την εγγραφή των δικαιουμένων αντισταθμί¬ 
σεων, των χορηγηθεισών προκαταβολών (ελαιούχοι σπό¬ 
ροι) και λοιπών λογιστικών εγγραφών 
-στήλες για την εγγραφή των ζημιωθεισών, λόγω ανω- 
τέρας βίας, εκτάσεων καθώς και των αχρεωστήτως κατα- 
βληθεισών αντισταθμίσεων 

στήλη για τις υπογραφές των δικαιούχων και λοιπές στή¬ 
λες που, κατά περίπτωση, θεωρούνται απαραίτητες. 

3. Η συγκεντρωτική κατάσταση πληρωμής θα εκδίδεται 
κατά Ένωση Αγροτικών Συνεταιρισμών και θα περιλαμβά¬ 
νει: 

-τα στοιχεία της Ένωσης Αγροτικών Συνεταιρισμών 
-τα ονόματα όλων των Δήμων και Κοινοτήτων, που θα 
εξυπηρετούνται από τη συγκεκριμένη Ε.Α.Σ. 

-τον αριθμό των παραγωγών και το σύνολο των αντι¬ 
σταθμίσεων κατά Δήμο ή Κοινότητα, και 
-στήλη με παρατηρήσεις. 

4. Τόσο στην αναλυτική όσο και τη συγκεντρωτική κατά¬ 
σταση πραγματοποιείται και αναγράφεται η αναγνώριση 
και εκκαθάριση των συναφών δαπανών, από την οικεία 
Διεύθυνση Γεωργίας. 

Επιπροσθέτως επί της συγκεντρωτικής κατάστασης η 
ΔΙΔΑΓΕΠ (Τμήμα Λογιστηρίου) αναγράφει την εντολή 
προς την Ένωση Αγροτικών Συνεταιρισμών και τους συνα¬ 
φείς λογαριασμούς. 

Το μηχανογραφικό σχέδιο των παραπάνω εντύπων, 
ανάλογα με τις ανάγκες του προγράμματος, σχεδιάζεται 
από τις Δ/νσεις Πληροφορικής και ΔΑΓΕΠ και εφαρμόζε¬ 
ται κατά την υλοποίηση του ολοκληρωμένου προγράμμα¬ 
τος. 

Οι αναλυτικές καταστάσεις εκδίδονται εις πενταπλούν 
και οι συγκεντρωτικές εις τριπλούν. 

Άρθρο 3 

Διαδικασία και τρόπος καταβολής 
των αντισταθμίσεων. 

1. Η Δ/νση Γεωργίας μετά την αναγνώριση και εκκαθά¬ 
ριση της δαπάνης, διαβιβάζει τις πρωτότυπες καταστάσεις 
(αναλυτικές, συγκεντρωτικές) στο Υπουργείο Γεωργίας 
(ΔΙΔΑΓΕΠ, Τμήμα Προϋπολογισμού και Εσόδων). Επίσης, 
στέλνει στην αρμόδια Ένωση Αγροτικών Συν/σμών δύο (2) 
αντίγραφα των αναλυτικών καταστάσεων και ένα (1) αντί¬ 
γραφο της συγκεντρωτικής που αντιστοιχεί στις προανα- 
φερθείσες αναλυτικές καταστάσεις πληρωμής. 

Τέλος, μία (1) αναλυτική κατάσταση πληρωμής κοινο¬ 
ποιείται σε κάθε δήμο ή κοινότητα, προς ανάρτηση στους 
συνήθεις χώρους ανακοινώσεων, για την ενημέρωση των 
ενδιαφερομένων. 

2. Η ΔΙΔΑΓΕΠ μετά τη λήψη των αναλυτικών και συγκε¬ 
ντρωτικών καταστάσεων από τις Δ/νσεις Γ εωργίας, εκδί¬ 
δει στο όνομα της αντίστοιχης Ε.Α.Σ. εντολή πληρωμής 
που αντιστοιχεί στο ποσό κάθε συγκεντρωτικής κατάστα¬ 
σης. Η εντολή εκδίδεται επ’ ονόματι Ε.Α.Σ. που αναγρά¬ 
φεται στη συγκεντρωτική κατάσταση πληρωμής. Ειδοποι¬ 
ητήριο έκδοσης της ανωτέρω εντολής στέλλεται στην 
αντίστοιχη Ε.Α.Σ. και αντίγραφο αυτού κοινοποιείται στην 
οικεία Δ/νση Γ εωργίας. 

3. Η Ε.Α.Σ. μετά τη λήψη της εντολής και λαμβάνοντας 
υπόψη τα στοιχεία των αναλυτικών και συγκεντρωτικών 
καταστάσεων πληρωμής, προβαίνει, το αργότερο εντός 
πέντε (5) εργασίμων ημερών από την άφιξη των χρημάτων, 
στην πληρωμή των δικαιούχων ως εξής: 

α) Στην περίπτωση που το πληρωτέο ποσό υπερβαίνει 
τις 100.000 δραχμές, η πληρωμή θα γίνεται είτε με πί¬ 
στωση τηρουμένου λογαριασμού του δικαιούχου στην ΑΤΕ 
είτε με έκδοση επιταγής επ’ ονόματι του δικαιούχου, πλη¬ 
ρωτέας εις βάρος του τηρουμένου στην ΑΤΕ λογαριασμού 
της συνεταιριστικής οργάνωσης, εις πίστωση του οποίου 
εμβάστηκε το ποσό της εκδοθείσας σχετικής εντολής 
πληρωμής. 

β) Στην περίπτωση που το πληρωτέο ποσό δεν υπερβαί¬ 
νει τις 100.000 δραχμές οι πληρωμές μπορούν να γίνουν 
απ’ ευθείας στους δικαιούχους παραγωγούς σε μετρητά 
από τους συνεταιριστικούς φορείς. Εφόσον δεν καταστεί 
δυνατή η καταβολή των χρημάτων στους δικαούχους 
εντός πέντε (5) εργασίμων ημερών, τότε υποχρεωτικά η 
πληρωμή γίνεται εντός των επομένων πέντε εργασίμων 
ημερών με τον τρόπο που εφαρμόζεται για ποσά των 
100.000 δραχμών. 

4. Τα προαναφερόμενα χρηματικά όρια δύνανται να 
τροποποιούνται με αποφάσεις του Υπουργού Γ εωργίας. 

5. Οι Ενώσεις Αγροτικών Συνεταιρισμών υποχρεούνται, 
εντός δέκα πέντε (15) εργασίμων ημερών από την ημερο¬ 
μηνία άφιξης των χρημάτων, να υποβάλλουν στην οικεία 
Διεύθυνση Γ εωργίας αντίγραφο της αναλυτικής κατάστα¬ 
σης πληρωμής στην οποία θα φαίνεται, ενυπόγραφα, 
ποιοι παραγωγοί έλαβαν και πότε τα ποσά σε μετρητά, ενώ 
για τους υπόλοιπους ο αριθμός του πιστουμένου λογαρια¬ 
σμού στην ΑΤΕ ή τα στοιχεία της εκδοθείσας επιταγής. 

6. Τόκοι που θα προκύψουν ενδεχομένως από καθυ¬ 
στερήσεις πληρωμών, ανήκουν αποκλειστικά στους δι¬ 
καιούχους παραγωγούς. Οι Συνεταιριστικές Οργανώσεις 


λειτουργούν ως απλοί διαχειριστές και σε καμιά περί¬ 
πτωση ως δικαιούχοι. 

Άρθρο 4 

Παρακολούθηση και έλεγχος πληρωμών. 

1. Οι Διευθύνσεις Γ εωργίας παρακολουθούν την κατα¬ 
βολή των αντισταθμίσεων στους δικαιούχους παραγωγούς 
από τις αρμόδιες Ε.Α.Σ. και μετά το πέρας των πληρωμών 
συντάσσουν σχετικό πρακτικό. 

2. Οι αιτήσεις-δηλώσεις των κατόχων γεωργικής εκμε¬ 
τάλλευσης, μαζί με τα πρακτικά ελέγχου, αντίγραφα κατα¬ 
στάσεων, μηχανογραφικό υλικό κ.λπ. παραμένουν στο αρ¬ 
χείο της Διεύθυνσης Γεωργίας για ενδεχόμενο ελέγχου 
από κρατικούς ή κοινοτικούς Ελεγκτές. 

3. Η Διεύθυνση Γεωργίας μετά την ολοκλήρωση όλων 
των πληρωμών, συντάσσει έκθεση ή επισυνάπτει μηχανο¬ 
γραφικά έντυπα στα οποία αναφέρονται τουλάχιστον: 

-Ο αριθμός των αιτήσεων δηλώσεων, συνολικά και κατά 
καθεστώς (γενικευμένο, απλουστευμένο). 

-Ο αριθμός των αιτήσεων που υποβλήθηκαν με καθυ¬ 
στέρηση, μετά την προβλεπόμενη ημερομηνία. 

-Ο αριθμός των αιτήσεων που ελέγχθηκαν με επιτόπιο 
έλεγχο και τα στρέμματα των αροτραίων καλλιεργειών που 
αντιπροσωπεύουν. 

-Εκτάσεις που ενισχύθηκαν, εκτάσεις που αποζημιώ¬ 
θηκαν κ.λπ. 

-Ο αριθμός των αιτήσεων που απορρίσθησαν. 

-Κάθε άλλη πληροφορία που θα ζητηθεί από τη ΔΙΔΑ- 
ΓΕΠ και αποστέλλει αυτά στο Τμήμα Α' της ΔΙΔΑΓΕΠ. 

Άρθρο 5 

Επιστροφή αχρεωστήτως καταβληθέντων ποσών. 

1. Τυχόν αχρεωστήτως καταβληθέντα ποσά για μία συ¬ 
γκεκριμένη περίοδο, θα συμψηφίζονται με τα δικαιούμενα 
ποσά της επομένης περιόδου, άλλως θα επιστρέφονται με 
την διαδικασία που προβλέπεται για την είσπραξη αχρεω¬ 
στήτως καταβληθεισών Κοινοτικών ενισχύσεων. 

2. Ο οφειλέτης ειδοποιείται από τη Διεύθυνση Γ εωρ¬ 
γίας, με έγγραφό της για την υποχρέωσή του προς επι¬ 
στροφή των αχρεωστήτως καταβληθεισών αντισταθμί¬ 
σεων. 

3. Το επιτόκιο που εφαρμόζεται για την ανάκτηση των 
αχρεωστήτως καταβληθέντων ποσών, θα είναι το ίδιο με 
αυτό που εφαρμόζεται στις περιπτώσεις ανάκτησης πο¬ 
σών του Δημοσίου. 

4. Η παρακολούθηση των προβλεπομένων επιστροφών 
θα ρυθμιστεί με αποφάσεις για την έκδοση των οποίων 
εντέλλεται ο Υπουργός Γ εωργίας. 

Άρθρο 6 

Με αποφάσεις του Υπουργού Γ εωργίας δύναται να τρο¬ 
ποποιείται το περιεχόμενο των εντύπων και να καθορίζε¬ 
ται κάθε λεπτομέρεια εφαρμογής της παρούσας απόφα¬ 
σης. 

Άρθρο 7 

Οι ανωτέρω αντισταθμίσεις βαρύνουν τον λογαριασμό 
εγγυήσεων του ΡΕ06Α. 

Η ισχύς της παρούσας απόφασης αρχίζει από την ημέρα 
δημοσίευσής της στην Εφημερίδα της Κυβερνήσεως και 
εφαρμόζεται από την έναρξη της εμπορικής περιόδου 
1993/94. 

Με την εφαρμογή της παρούσας καταργείται κάθε 
προηγούμενη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 1993 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

Γ. ΓΕΝΝΗΜΑΤΑ! Γ. ΜΩΡΑΪΤΗΣ 

- ♦- 

Αρΐθ. Υ4α/9848 (6) 

Καθορισμός της διαδικασίας χορήγησης βεβαίωσης από 

τα Νοσηλευτικά Ιδρύματα, σε επιχειρήσεις, για απαιτή¬ 
σεις που δημιουργήθηκαν από διάθεση σ' αυτά ιατρο¬ 
φαρμακευτικού υλικού. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 83 του Ν.Δ. 356/74 (ΦΕΚ 
90/26/3-5.4.74 τ.Α') περί Κωδικός είσπραξης δημοσίων 
εσόδων. 

2. Τις διατάξεις του Ν. 1316/83 (ΦΕΚ 3/Α ) περί 
Ε.Ο.Φ., όπως συμπληρώθηκε και τροποποιήθηκε μεταγε¬ 
νέστερα με το Ν. 1965/91 (ΦΕΚ 146/Α726.9.91). 

3. Τις διατάξεις του άρθρου 22 του Ν. 2166/93 (ΦΕΚ 
137/Α724.8.93) κίνητρα ανάπτυξης επιχειρήσεων κ.λπ. 

4. Το έγγραφο αριθ. 1113923/7627-18/0016/6.9.93 
του Υπουργείου Οικονομικών, αποφασίζουμε: 

1. Καθορίζουμε τη διαδικασία χορήγησης από τα Νοση¬ 
λευτικά Ιδρύματα της βεβαίωσης που προβλέπεται από τις 
διατάξεις του άρθρου 22 του Ν. 2166/93 στις επιχειρή¬ 
σεις ως εξής: 

1. Η Επιχείρηση που έχει απαίτηση κατά Νοσηλευτικού 
Ιδρύματος, από διάθεση σ’ αυτό ιατροφαρμακευτικού υλι¬ 
κού, η οποία δεν έχει πληρωθεί λόγω έλλειψης πιστώσεων 
και επιθυμεί να την εκχωρήσει στο Δημόσιο για συμψηφι¬ 
σμό με χρέη της προς αυτό, που προέρχονται από εισφορά 
υπέρ Ε.Ο.Φ. του Ν. 1316/83, υποβάλλει αίτηση προς το 
Νοσοκομείο για τη χορήγηση σχετικής βεβαίωσης. 

2. Το Νοσηλευτικό Ίδρυμα χορηγεί στην Επιχείρηση βε¬ 
βαίωση, στην οποία πρέπει απαραίτητα να αναφέρεται ότι 
η απαίτηση της επιχείρησης: α) έχει δημιουργηθεί μέχρι 
30.6.1993, β) είναι βέβαια και εκκαθαρισμένη, γ) δεν έχει 
εκχωρηθεί ή κατασχεθεί, και δ) ότι η μη πληρωμή της 
οφείλεται σε έλλειψη πιστώσεων. 

3. Διευκρινίζεται ότι για κάθε απαίτηση της επιχείρησης 
κατά Νοσηλευτικού Ιδρύματος, χορηγείται σ' αυτήν χωρι¬ 
στή βεβαίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΚΡΕΜΑΣΤΙΝΟΣ 


Αριθ. 221/2113 ( 7 ) 

Προσθήκη άρθρου 32 στο καταστατικό του Κλάδου Πρό¬ 
νοιας του Ταμείου Ασφαλίσεως Προσωπικού Εμπορι¬ 
κής Τραπέζης της Ελλάδος. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 παρ. 1 του Α.Ν. της 
11.11.35, όπως ερμηνεύτηκε αυτό με το άρθρο 1 του Α.Ν. 
694/1937, σε συνδυασμό με τις διατάξεις της 37179/ 
Σ. 1002/23.7.52 απόφασης του Υπουργού Εργασίας 
(ΦΕΚ 191/Β). 

2. Τις διατάξεις των άρθρων 23 παρ. 1 στοιχ. στ', 24 
■παρ. 1 και 2 στοιχ. γ', 26 παρ. 1 και 27 παρ. 1 στοιχ. δ' του 
Ν. 1558/85 (ΦΕΚ 137/Α ). 

3. Τις διατάξεις του άρθρου 27 του Ν. 2081/92 (ΦΕΚ 
154/Α') και το γεγονός ότι η απόφαση αυτή δεν προκαλεί 
καμία επιβάρυνση. 

4. Τις διατάξεις του άρθρου 15 του Π. Δ/τος 213/92 
(ΦΕΚ 102/Α - ). 

5. Τη γνώμη του Δ.Σ. του Ταμείου Ασφάλισης Προσ/κού 
Εμπορικής Τραπέζης της Ελλάδος, που διατυπώθηκε 
κατά την 44η/24.6.1993 συνεδρίασή του. 

6. Την 2024/26.10.1993 (ΦΕΚ 833/Β ) κοινή απόφαση 
του Πρωθυπουργού και του Υπουργού Υγείας, Πρόνοιας 
και Κοινωνικών Ασφαλίσεων. 

7. Τη γνώμη του Συμβουλίου Κοινωνικής Ασφάλισης, 
που διατυπώθηκε κατά την 32η/22.9.93 συνεδρίασή του 
της ΚΖ' περιόδου, αποφασίζουμε: 

Μετά το άρθρο 31 του καταστατικού του Ταμείου 
Ασφαλίσεως Προσ/κού Εμπορικής Τραπέζης της Ελλά¬ 
δος, όπως ισχύει μετά την τροποποίησή του και κωδικο¬ 
ποίησή του με την 137/2565/11.11.83 (ΦΕΚ 668/Β ) 
υπουργική απόφαση, προστίθεται άρθρο 32, το οποίο έχει 
ως εξής: 

«Άρθρο 32. 

Ασφαλισμένοι του Ταμείου οι οποίοι ενώ είχαν τις προϋ¬ 
ποθέσεις, δεν υπήχθησαν, για οποιοδήποτε λόγο στην 
ασφάλιση αυτού από την ημερομηνία που άρχισαν να προ¬ 
σφέρουν τις υπηρεσίες τους στην Τράπεζα, έχουν δικαί¬ 
ωμα να αναγνωρίσουν το χρονικό αυτό διάστημα με τις 
προϋποθέσεις και τη διαδικασία που προβλέπεται στην 
παράγραφο 4 του άρθρου 3 του καταστατικού.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1993 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

-♦- 

Αριθ. Π1γ/2239 (8) 

Χορήγηση άδειας ασκήσεως επαγγέλματος Κοινωνικού 

Λειτουργού στον Σταυράτη Χαρίση του Ευαγγέλου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την Π1γ/2239/8.11.1993 απόφαση του Υπουργού 
Υγείας, Πρόνοιας και Κοινωνικών Ασφαλίσεων έχει χορη¬ 
γηθεί στον Σταυράτη Χαρίση του Ευαγγέλου άδεια ασκή¬ 
σεως επαγγέλματος Κοινωνικού Λειτουργού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 1993 

Με εντολή Υπουργού 

Ο Διευθυντής 
Γ. ΜΠΕΣΗΣ 

- ♦ - 

Αριθ. 3422.01/05/93 (9) 

Αναπροσαρμογή τιμολογίων υδροδοτήσεως Ο,Λ.Π. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Α.Ν. 1559/50, που κυρώθηκαν με το Ν. 1630/51 
όπως αυτές ισχύουν σήμερα. 

β) Του Ν. 1220/81. 

2. Το έγγραφο Ο.Λ.Π. αριθ. 29554/7413/11.12.92. 

3. Την πράξη του Δ.Σ./Ο.Λ.Π. αριθ. 451/30.11.92. 

4. Το έγγραφο ΥΕΝ/Δ.Λ.Λ.Ε. β' αριθ. 3422.01/2/93/ 
9.2.93. 

5. Το έγγραφο ΥΠΕΘΟ αριθ. 56996/479/24.8.93, απο¬ 
φασίζουμε: 

1. Εγκρίνουμε την πράξη του Διοικητικού Συμβουλίου 
του Οργανισμού Λιμένος Πειραιώς αριθ. 451 /30.11.92 με 
την οποία αποφασίσθηκε η αναπροσαρμογή των τιμολο¬ 
γίων υδροδοτήσεως στην κατά Νόμο χερσαία και θαλάσ¬ 
σια περιοχή του Ο.Λ.Π. ως εξής: 

-Του Κεφαλαίου Α'. παρ. I. εδ. α παρ. II εδαφ. Α' και 
παρ. III εδαφ. α'. από 721 δρχ. σε 1.021 δρχ. 

- Του Κεφαλαίου Α'. παρ. I εδαφ. β παρ. II εδαφ. β'. και 
παρ. III εδαφ. β από 891 δρχ. σε 1.191 δρχ. 

-Του Κεφαλαίου Α' παρ. IV εδαφ. α'. και β'. από 379 
δρχ. σε 700 δρχ. 

-Του Κεφαλαίου Β' από 891 δρχ.-σε 1.191 δρχ. 

2. Η παρούσα να δημοσιευθεί στην Εφημερίδα της Κυ¬ 
βερνήσεως και η ισχύς της να αρχίζει από την επομένη της 
δημοσιεύσεως. 

Πειραιάς, 8 Νοεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 

-φ- 

Αριθ. Δ16γ/01 /962/Γ (10) 

Αποδοχή παραίτησης Γενικού Διευθυντή της ΕΥΔΑΠ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΑΝΑΠΛΗΡΩΤΗΣ ΥΠΟΥΡΓΟΣ ΠΕ.ΧΩ.Δ.Ε. 

Έχοντας υπόψη: 

1. Τις διατάξεις της παρ. 5 του άρθρου 10 του Π.Δ. 
488/87 «Δομή, ρόλος και τρόπος διοίκησης και λειτουρ¬ 
γίας της Κοινωνικοποιημένης Επιχείρησης Εταιρία 
Ύδρευσης και Αποχέτευσης Πρωτεύουσας (ΕΥΔΑΠ)» 
(ΦΕΚ 226/Α787). 

2. Την από 14.10.93 αίτηση παραίτησης του Νικολάου 
Δαμαλίτη, Πολιτικού Μηχανικού. 

3. Την αριθ. 71/26.10.93 απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού 
ΠΕ.ΧΩ.Δ.Ε. Γιάννη Σουλαδάκη» (ΦΕΚ 834/Β' 
27.10.1993), αποφασίζουμε: 

Αποδεχόμαστε την παραίτηση του Νικολάου Δαμαλίτη, 


Πολιτικού Μηχανικού, Γενικού Διευθυντή της Εταιρείας 
Ύδρευσης και Αποχέτευσης Πρωτεύουσας (ΕΥΔΑΠ). 

Η Δ16γ/06/554/Γ/31.7.92 απόφασή μας (ΦΕΚ 513/ 
Β76.8.92) παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 1993 

οι ΥΠΟΥΡΓΟΙ 

ΕΣΩΤΕΡΙΚΟΝ ΕΘΝΙΚΗΣ ΟΙΚΟΝΟΜΙΑΣ 

Α. ΤΣΟΧΑΤΖΟΠΟΥΛΟΣ Γ. ΓΕΝΝΗΜΑΤΑ! 

ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΙΩΑΝ.ΣΟΥΛΑΔΑΚΗΣ 
-♦- 

Αριθ. Δ16γ/02/962/Γ (11) 

Τροποποίηση της Δ16γ/014/164/Γ/28.2.1992 κοινής 

απόφασης διορισμού μελών και συγκρότησης Διοικητι¬ 
κού Συμβουλίου της ΕΥΔΑΠ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΑΝΑΠΛΗΡΩΤΗΣ ΥΠΟΥΡΓΟΣ ΠΕ.ΧΩ.Δ.Ε. 

Έχοντας υπόψη: 

1. Τις διατάξεις του άρθρου 7 του Π.Δ. 488/87 «Δομή, 
ρόλος και τρόπος διοίκησης και λειτουργίας της Κοινωνι¬ 
κοποιημένης Επιχείρησης Εταιρία Ύδρευσης και Αποχέ¬ 
τευσης Πρωτεύουσας (ΕΥΔΑΠ)» (ΦΕΚ 226/Α787). 

2. Την αριθ. 14/91 απόφαση της Διοικούσας Επιτροπής 
της Τοπικής Ένωσης Δήμων και Κοινοτήτων Νομού Αττι¬ 
κής (ΤΕΔΚΝΑ). 

3. Το αριθ. 2047/29.3.1993 έγγραφο της Ομοσπονδίας 
προσωπικού των εργαζομένων της ΕΥΔΑΠ. 

4. Την αριθ. Δ16γ/014/164/Γ/28.2.92 απόφασή μας 
διορισμού μελών και συγκρότησης Διοικητικού Συμβου¬ 
λίου της ΕΥΔΑΠ, όπως αυτή τροποποιήθηκε με την αριθ. 
Δ16γ/1/630/785/Γ/17.8.93 όμοια απόφαση. 

5. Τις από 14.10.93 αιτήσεις παραιτήσεων του Δημ. 
Χριστούλα, Προέδρου του Δ.Σ. της ΕΥΔΑΠ, και Νικ. Δαμα- 
λίτη, αναπληρωτή Προέδρου του Δ.Σ. της ΕΥΔΑΠ. 

6. Την αριθ. 71/26.10.93 απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού 
ΠΕ.ΧΩ.Δ.Ε. Γιάννη Σουλαδάκη» (ΦΕΚ 834/Β7 
27.10.1993), αποφασίζουμε: 

Τροποποιούμε την αριθ. Δ16γ/014/164/Γ/28.2.1992 
απόφασή μας διορισμού μελών και συγκρότησης Διοικητι¬ 
κού Συμβουλίου της ΕΥΔΑΠ, ως προς τους εκπροσώπους 
του Κράτους, ως εξής: 

Α' Εκπρόσωποι του Κράτους: 

1) Γεώργιος Ανδρεάδης, Πολιτικός Μηχ/κός. 

2) Γ εώργιος Ιωαννίδης, Πολιτικός Μηχ/κός. 

3) Ανδρέας Ιακωβϊδης, Πολιτικός Μηχ/κός. 

4) Σπύρος Γιαννούζης, Δικηγόρος. 

5) Νικόλαος Τασσιός, Γεωλόγος. 

Ορίζουμε Πρόεδρο του ανωτέρω Διοικητικού Συμβου¬ 
λίου τον Γεώργιο Ανδρεάδη, Πολ. Μηχ/κό, με αναπληρωτή 
του τον Γεώργιο Ιωαννίδη, Πολ. Μηχ/κό. 

Κατά τα λοιπά ισχύει η αριθ. Δ16γ/014/164/Γ/28.2.92 
απόφασή μας, όπως αυτή τροποποιήθηκε με την αριθ. 
Δ16γ/1/630/785/Γ/17.8.93 όμοια απόφαση. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 1993 

οι ΥΠΟΥΡΓΟΙ 

ΕΣΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Α. ΤΣΟΧΑΤΖΟΠΟΥΛΟΣ Γ. ΓΕΝΝΗΜΑΤΑ! 

ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΙΩΑΝ. ΣΟΥΛΑΔΑΚΗΣ 

-φ- 

Αριθ. Δ16γ/03/962/Γ (12) 

Διορισμός Γ ενικού Διευθυντού ΕΥΔΑΠ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΑΝΑΠΛΗΡΩΤΗΣ ΥΠΟΥΡΓΟΣ ΠΕ.ΧΩ.Δ.Ε. 

Έχοντας υπόψη: 

1. Τις διατάξεις του άρθρου 8 του Ν. 1068/80 «περί συ- 
στάσεως ενιαίου Φορέως Υδρεύσεως και Αποχετεύσεως 
ΓΙρωτευούσης (ΕΥΔΑΠ)» (ΦΕΚ 190/Α780). 

2. Τις διατάξεις του άρθρου 10 του Π.Δ. 488/87 «Δομή, 
ρόλος και τρόπος διοίκησης και λειτουργίας της Κοινωνι¬ 
κοποιημένης Επιχείρησης Εταιρία Ύδρευσης και Αποχέ¬ 
τευσης Πρωτεύουσας (ΕΥΔΑΠ)» (ΦΕΚ 226/Α787). 

3. Την αριθ. Δ16γ/02/962/Γ/17.11.93 κοινή απόφαση 
των Υπουργών Εσωτερικών, Εθνικής Οικονομίας και Ανα¬ 
πληρωτή Υπουργού Περιβάλλοντος, Χωροταξίας και Δη¬ 
μοσίων Έργων «τροποποίηση αριθ. Δ16γ/014/164/Γ/ 
28.2.92 κοινής απόφασης διορισμού μελών και συγκρότη¬ 
σης Διοικητικού Συμβουλίου της ΕΥΔΑΠ». 

4. Την αριθ. Δ16γ/01 /962/Γ/17.11.93 κοινή απόφαση 
αποδοχής παραίτησης Γενικού Διευθυντή της ΕΥΔΑΠ. 

5. Την αριθ. 71/26.10.93 απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού 
ΠΕ.ΧΩ.Δ.Ε. Γιάννη Σουλαδάκη» (ΦΕΚ 
834/Β /27.10.1993), αποφασίζουμε: 

Διορίζουμε τον Γεώργιο Ιωαννίδη, Πολιτικό Μηχανικό, 
Γ ενικό Διευθυντή της Εταιρείας Ύδρευσης και Αποχέτευ¬ 
σης Πρωτεύουσας (ΕΥΔΑΠ). 

Η θητεία του ανωτέρω Διευθυντή ορίζεται τριετής και 
αρχίζει από τη δημοσίευση της παρούσας απόφασης στην 
Εφημερίδα της Κυβερνήσεως. 

Η απόφασή μας Δ16γ/06/554/Γ/31.7.92 ανακαλεί¬ 
ται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 1993 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Α. ΤΣΟΧΑΤΖΟΠΟΥΛΟΣ Γ. ΓΕΝΝΗΜΑΤΑ! 

ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΙΩΑΝ.ΣΟΥΛΑΔΑΚΗΣ 


Αριθ. 22744 (13) 

Διορισμός Διοικητικού Συμβουλίου της Α.Ε. 

Η.Λ.Π.Α.Π. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του άρθρου 36 του Ν. 588/1977 «Περί οργανώσεως 
των αστικών συγκοινωνιών Πρωτευούσης και άλλων τινών 
διατάξεων» (Α' 148), και 

β) της παραγράφου 6 του τετάρτου άρθρου του Ν.Δ. 
768/1970 «Περί ιδρύσεως Οργανισμού προς ανάληψιν 
των παρά της Η.Ε.Μ. εκτελουμένων μεταφορών και περί 
κυρώσεως της από 3 Δεκεμβρίου 1970 συμβάσεως με¬ 
ταξύ του Ελληνικού Δημοσίου αφ’ ενός και της Η.Ε.Μ. και 
Γ.Ε.Ε. αφ’ ετέρου» (Α' 273). 

2. Τις αποφάσεις μας 21849/7.1.1992 (Β' 126) και 
22301/16.12.1992 (Β' 743). 

3. Τις υποβληθείσες παραιτήσεις του Προέδρου και των 
μελών του Δ.Σ. του Η.Λ.Π.Α.Π. 

4. Την ανάγκη διορισμού νέου Δ.Σ. σε αντικατάσταση 
του παραιτηθέντος, αποφασίζουμε: 

1) Διορίζουμε ως μέλη του Διοικητικού Συμβουλίου της 
Α.Ε. Η.Λ.Π.Α.Π. για το υπόλοιπο της θητείας του Διοικητι¬ 
κού Συμβουλίου ήτοι μέχρι 7.2.1995 τους: 

1. Αθανάσιο Μπάτσο, Δικηγόρο, ως Πρόεδρο 

2. Δημήτριο Φώτιάδη, Πολιτικό Μηχανικό, ως Γενικό 
Διευθυντή. 

3. Περικλή Ρηγόπουλο, Πολιτικό Μηχανικό, Μέλος 

4. Αγγελική Καλκατζή, Πολιτικό Μηχανικό, Μέλος 

5. Αθανάσιο Γκιόκα, Μηχανολόγο, Μέλος. 

6. Ιωάννη Ιάσωνίδη, Μηχανολόγο - Ηλεκτρολόγο, Μέ¬ 
λος. 

7. Γεώργιο Μαρκόπουλο, Δικηγόρο, Μέλος. 

8. Αναστάσιο Μπασιά, Οικονομολόγο, Μέλος. 

9. Γεώργιο Μαστοράκο, Δήμαρχο Ηρακλείου Αττικής, 
εκπρόσωπο ΤΕΔΚΝΑ 

2) Ορίζουμε ως Κυβερνητικό εκπρόσωπο τον Συλβέ- 
στρο Μπαραμπούτη με αναπληρωτή του τον Κωνσταντίνο 
Σταματούκο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1993 

Ο ΥΠΟΥΡΓΟΣ 

ΙΩΑΝΝΗΣ ΧΑΡΑΛΑΜΠΟΥ! 

-♦- 

Αριθ. 22745 (14) 

Διορισμός Διοικητικού Συμβουλίου της Α.Ε. Η.Σ.Α.Π. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της από 10/12.2.1976 Πράξεως Νομο¬ 
θετικού Περιεχομένου «Περί ιδρύσεως Οργανισμού 
Η.Σ.Α.Π. προς ανάληψιν των παρά των “Ε.Η.Σ. Α.Ε.” εκτε¬ 
λουμένων μεταφορών» (Α' 30). 

2. Τις διατάξεις του Ν. 352/1976 «Περί κυρώσεως της 
από 10/12.2.1976 Πράξεως Νομοθετικού Περιεχομένου 
του Προέδρου της Δημοκρατίας «Περί ιδρύσεως Οργανι¬ 
σμού Η.Σ.Α.Π. κ.λ.π.» (Α' 147). 

3. Τις διατάξεις του άρθρου 5 του Ν. 1074/1980 «Περί 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


της εις την Α.Ε. Η.Σ.Α.Π. αναθέσεως και επιβλέψεως των 
πάσης φύσεως μελετών δια τον υπόγειον Σιδηρόδρομον 
της Πρωτευούσης (ΜΕΤΡΟ) ως και της κατασκευής και 
της εκμεταλλεύσεως αυτού και ρυθμίσεως συναφών θε¬ 
μάτων» (Α' 129). 

4. Τις διατάξεις των άρθρων 18 και 19 του Καταστατι¬ 
κού της Α.Ε. Η.Σ.Α.Π., που κυρώθηκε, τροποποιήθηκε και 
μεταγλωτίστηκε με την απόφαση 26383/2807/1987 του 
Υπουργού Μεταφορών και Επικοινωνιών (Β' 540). 

5. Την με αριθμό 21786/16.1.1992 (Β' 12) απόφαση 
του Υπουργού Μεταφορών και Επικοινωνιών «Διορισμός 
Διοικητικού Συμβουλίου της Α.Ε. Η.Σ.Α.Π.». 

6. Το με αριθμό πρωτοκόλλου 32/15.1.1992 έγγραφο 
της Τοπικής Ένωσης Δήμων και Κοινοτήτων Νομού Αττι¬ 
κής, αποφασίζουμε: 

Α. Διορίζουμε ως μέλη του Διοικητικού Συμβουλίου των 
Η.Σ.Α.Π. Α.Ε. για το υπόλοιπο της θητείας, μέχρι 
15.1.1995, τους: 

1. Αριστείδη Λάζαρη, Πολιτικό Μηχανικό. 

2. Γεώργιο Φιλιππίδη, Μηχανολόγο - Ηλεκτρολόγο. 


3. Διονύσιο Παυλιζόπουλο, Πολιτικό Μηχανικό. 

4. Σπυρίδωνα Δαρδαμάνη, Δικηγόρο. 

5. Θεόδωρο Νικάκη, Οικονομολόγο. 

6. Αλέξανδρο Οφίδη, Χημικό. 

7. Κωνσταντίνο Κώνη, Οικονομολόγο. 

8. Ελένη Παπαγιάννη, Τοπογράφο - Μηχανικό. 

9. Νικόλαο Παπαδόπουλο, Δήμαρχο Βριλλησίων, εκ¬ 
πρόσωπο ΤΕΔΚΝΑ. 

Β. Διορίζουμε ως Πρόεδρο Διοικητικού Συμβουλίου και 
Γενικό Διευθυντή των υπηρεσιών της Α.Ε. Η.Σ.Α.Π., τον 
Αριστείδη Λάζαρη. 

Γ. Ορίζουμε ως Κυβερνητικό εκπρόσωπο στο Διοικητικό 
Συμβούλιο της Α.Ε. Η.Σ.Α.Π. τον Ιωάννη Ριζομυλιώτη και 
αναπληρωτή του τον Κωνσταντίνο Παπαδόπουλο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1993 

Ο ΥΠΟΥΡΓΟΣ 

ΙΩΑΝΝΗΣ ΧΑΡΑΛΑΜΠΟΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


